Diari Oficial de la Generalitat Valenciana


Sumari del DOGV 6651, del 15-11-2011 (2011/11897)

RESOLUCIÓ de 15 de setembre de 2011, de la Direcció de l'Agència Valenciana de l'Energia, per la qual s'atorga autorització administrativa i aprovació del projecte d'execució a l'empresa BP Oil España SAU, per a la modificació substancial d'una central de cogeneració al terme municipal de Castelló de la Plana, província de Castelló. (ATREGI/2011/10/12).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6651

Data del DOGV
:   15-11-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/11613


Data del document
:   15-09-2011

Organisme emissor
:   Agència Valenciana de l'Energia, AVEN

Tipus de document
:   Resolució

Descriptors 

:   * empresa privada

RESOLUCIÓ de 15 de setembre de 2011, de la Direcció de l'Agència Valenciana de l'Energia, per la qual s'atorga autorització administrativa i aprovació del projecte d'execució a l'empresa BP Oil España SAU, per a la modificació substancial d'una central de cogeneració al terme municipal de Castelló de la Plana, província de Castelló. (ATREGI/2011/10/12). [2011/11320]  
Vist l'expedient amb referència ATREGI/2011/10/12 incoat pel Servici Territorial d'Energia de Castelló, a instància de l'empresa BP Oil España SAU, amb domicili a l'efecte de notificacions al polígon industrial del Serrallo, s/n, al terme municipal de Castelló de la Plana, província de Castelló, relatiu a la sol·licitud de 22 de juny de 2011 sobre autorització administrativa per a la modificació substancial d'una central de cogeneració al polígon industrial del Serrallo, s/n, al terme municipal de Castelló de la Plana, província de Castelló, acompanyat d'avantprojecte de la instal·lació.  
Vist que de conformitat amb el que s'ha previst en el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va sotmetre a informació pública la sol·licitud d'autorització efectuada, amb les característiques recollides en el projecte i l'annex a este presentats, es publica el corresponent anunci en el Diari Oficial de la Comunitat Valenciana de data 4 d'agost de 2011.  
Segons consta en l'expedient tramés no s'han presentats al·legacions a la petició efectuada.  
Vist que el Servei Territorial d'Energia de Castelló, encarregat de la instrucció de l'expedient de sol·licitud, n'ha emés informe favorable.  
  
Vist que mitjançant Resolució de la Direcció General d'Energia de la Conselleria d'Infraestructures i Transport, de data 21 de març de 2011, s'autoritza el canvi de titularitat en el Registre d'Instal·lacions de Producció d'Energia Elèctrica en Règim Especial de la Comunitat Valenciana a BP Oil España SAU respecte de la present instal·lació.  
  
Vist que la central de BP Oil España SAU, la modificació de la qual es pretén, disposa del número 34 d'inscripció definitiva en el Registre d'Instal·lacions de Producció d'Energia Elèctrica en Règim Especial de la Comunitat Valenciana, segons Resolució de la Direcció General d'Indústria i Energia de la Conselleria d'Indústria i Comerç, de data 22 de novembre de 1995, està dotada d'un grup (G-I) amb potència aparent de la turbina de 7.250 kVA (potència activa generada 5,955 MW) i es troba inclosa, d'acord amb el que s'ha establit en l'article 2 del vigent Reial Decret 661/2007, de 25 de maig, en el grup c.2.  
  
Vist que consta en l'expedient que la instal·lació la modificació de la qual se sol·licita i de conformitat amb la legislació que hi era aplicable es troba inscrita amb caràcter definitiu en el Registre Administratiu d'Instal·lacions de Producció de la Direcció General de Política Energètica i Mines, del Ministeri d'Indústria, Turisme i Comerç amb el RE-1824.  
Vist que, d'acord amb la sol·licitud i el projecte presentats, la finalitat que es perseguix amb la modificació d'esta instal·lació és la generació d'energia elèctrica amb generació de vapor per a una indústria de refinació de petroli.  
Atés el que s'ha establit en l'article 4 bis del Reial Decret 661/2007, de 25 de maig, pel qual es regula l'activitat de producció d'energia elèctrica en règim especial, afegit per l'article 1 del Reial Decret 1565/2010, de 19 de novembre, pel qual es regulen i modifiquen determinats aspectes relatius a l'activitat de producció d'energia elèctrica en règim especial, corresponent a la consideració de modificació substancial per a les instal·lacions preexistents de cogeneració, entre d'altres.  
  
Vist que la mercantil sol·licitant ha acreditat en el projecte presentat el compliment dels requisits determinats en la legislació vigent per a l'atorgament de l'autorització administrativa de modificació substancial i que la cogeneració modificada és d'alta eficiència, de conformitat amb el que es va establir en el Reial Decret 661/2007, de 25 de maig, abans mencionat.  
Atesa la Resolució de 14 de juliol de 2011, de la Secretaria Autonòmica d'Economia, Indústria i Comerç, per la qual es deleguen atribucions en el director de l'Agència Valenciana de l'Energia, publicada en el Diari Oficial de la Comunitat Valenciana de data 20 de juliol de 2011.  
  
Esta Direcció de l'Agència Valenciana de l'Energia resol:  
  
Primer  
Atorgar autorització administrativa a l'empresa BP Oil España SAU, per a la modificació substancial d'una central de cogeneració al polígon industrial del Serrallo, s/n, al terme municipal de Castelló de la Plana, província de Castelló, les característiques principals de la qual són les següents:  
- Central de cogeneració del tipus de cicle simple amb generació de vapor sense generació de fred, consistent en la substitució de la turbina de gas de 5,955 MW.  
- Pressupost: 1.046.401,16 euros.  
La present autorització s'atorga sense perjudici i independentment de les concessions, llicències i autoritzacions que calguen, d'acord amb altres disposicions que siguen aplicables i en especial les relatives a l'ordenació del territori i el medi ambient.  
  
Segon  
Aprovar l'avantprojecte tècnic d'execució, firmat per tècnic competent, i en el qual consta com a data la de gener de 2011, amb les condicions que s'assenyalen a continuació:  
1. Les obres hauran de fer-se d'acord amb el projecte i l'annex presentats.  
2. El termini d'execució de l'obra serà de 4 mesos des de la notificació de la present resolució. Amb anterioritat a la finalització de l'esmentat termini, l'empresa autoritzada podrà demanar la seua ampliació mitjançant sol·licitud motivada davant l'Agència Valenciana de l'Energia.  
3. El titular de la instal·lació notificarà per escrit al Servei Territorial d'Energia de Castelló el començament dels treballs per a efectuar-ne inspeccions, en cas de considerar-ho convenient.  
4. El titular donarà compte de l'acabament de les obres al Servici Territorial d'Energia de Castelló, a què s'adjuntarà un certificat tècnic de direcció i final d'obra subscrit per tècnic facultatiu competent on s'acredite que està d'acord amb els reglaments tècnics en la matèria, segons el que s'establix en la normativa vigent per als projectes d'instal·lacions elèctriques.  
5. Als efectes del règim econòmic previst en el capítol IV del Reial Decret 661/2007, de 25 de maig, la modificació substancial de la instal·lació objecte de la present autorització donarà origen a una nova data de posada en servici.   
6. L'administració deixarà sense efecte la present resolució en qualsevol moment en cas que s'observe l'incompliment de les condicions imposades per esta. En estos supòsits, l'administració, després de l'oportú expedient previ, acordarà l'anul·lació de l'autorització amb totes les conseqüències d'ordre administratiu i civil que se'n deriven, segons les disposicions legals vigents.  
La present resolució no és definitiva en via administrativa i contra esta podrà interposar-se recurs d'alçada davant el conseller d'Economia, Indústria i Comerç en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 15 de setembre de 2011.- El director de l'Agència Valenciana de l'Energia: Antonio Cejalvo Lapeña.